મળતી માહિતી મુજબ સરકારનાં પ્રવાસન વિભાગે દાંડી બીચ ડેવલપમેન્ટ કરવાનો નિર્ણય 2015 નાં અરસામાં લીધો હતો. આ માટે (4 કરોડથી વધું) અંદાજે 5 કરોડ રૂપિયાની ગ્રાંટ પણ ફાળવી હતી. આ ગ્રાંટમાંથી બીચ ડેવલપમેન્ટ (દરિયાકિનારે સુવિધા), વોક વે,શોપ, ટોયલેટ બ્લોક વિગેરેનું નિર્માણ કરવાનું આયોજન કરાયું હતું. પ્રોજેક્ટ રાજ્ય સરકારનાં ડ્રેનેજ વિભાગ હસ્તક અમલી કરવાનો નિર્ણય કરાયો હતો. મળતી માહિતી મુજબ દાંડી બીચ નજીકની જગ્યા ફોરેસ્ટ વિભાગ હસ્તક હોય એક યા બીજા કારણે મુશ્કેલીઓને કારણે શરૂઆતના સમયમાં પ્રોજેક્ટ કાર્યસ્થિત કરી શકાયો ન હતો.